阅读下面的文言文，完成下题.
萧燧字照邻，临江军人。燧生而颖异，幼能属文。绍兴十八年，擢进士高第。授平江府观察推官。时秦桧当国，其亲党密告燧，秋试必主文①漕台，燧诘其故，曰：“丞相有子就举，欲以属公。”燧怒曰：“初仕敢欺心耶!”桧怀之，既而被檄秀州，至则员溢，就院易一员往漕闱，秦熺果中前列。孝宗初，除诸王宫大小学教授。轮对，论“官当择人，不当为人择官”。上喜，制《用人论》赐大臣。淳熙二年，进起居郎。先是，察官阙，朝论多属燧，以未历县，遂除左司谏。时宦官甘昪之客胡与可、都承旨王抃之族叔秬皆持节于外，有所依凭，无善状，燧皆奏罢之。时复议进取，上以问燧，对曰：“今贤否杂糅，风俗浇浮，兵未强，财未裕，宜卧薪尝胆以图内治。若恃小康，萌骄心，非臣所知。”上曰：“忠言也。”因劝上正纪纲，容直言，亲君子，远小人；近习有劳可赏以禄，不可假以权。上皆嘉纳。出知严州。严地狭财匮，始至，官镪②不满三千，燧俭以足用。二年之间，以其羡补积逋，诸邑皆宽。上方靳职名，非功不予，诏燧治郡有劳，除敷文阁待制，移知婺州。父老遮道。几不得行，送出境者以千数。婺与严邻，人熟知条教，不劳而治。岁旱，浙西常平司请移粟于严，燧谓：“东西异路，不当与，然安忍于旧治坐视？”为请诸朝，发太仓米振之。八年，召还，言：“江、浙再岁水旱，愿下诏求言，仍令诸司通融郡县财赋，毋但督迫。”十年，上言广西诸郡民身丁钱之弊。事多施行。庆典霈泽，丁钱减半，亦自燧发之。绍熙四年卒，年七十七。（节选自《宋史•萧燧传》）
（1）对下列句子中加横线的词的解释，不正确的一项是　　A．丞相有子就举，欲以属公	属：托付。B．桧怀之，既而被檄秀州	怀：衔恨。C．就院易一员往漕闱	易：更换。D．察官阙，朝论多属燧	阙：失职。
根据文意“在此之前，察官有了空缺，朝廷议论大多倾向萧燧”“阙”应为“空缺”．

因此答案为：D